**«Салықтық есепті ұйымдастыру және**

**жүргізу қағидаларын бекіту туралы» Қазақстан Республикасы**

**Қаржы министрі бұйрығының жобасына** (бұдан әрі – Жоба)

**түсіндірме жазба**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, нормативтік құқықтық актінің жобасын қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба Қазақстан Республикасы Салық кодексінің 202-бабы 4 және 7- тармағына сәйкес әзірленді.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаржы құралдарын бөлуді талап етпейді.

**4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге ықпал етпейді.

**5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.**

Жобаның қабылдаудың мақсаты «Бухгалтерлiк есеп пен қаржылық есептiлiк туралы» Қазақстан Республикасының Заңына сәйкес бухгалтерлік есепке алуды жүргізуді және қаржылық есептілік жасауды жүзеге асырмайтын дара кәсіпкерлер үшін Салықтық есепке алуды ұйымдастыру және жүргізу қағидаларын бекіту болып табылады.

Жобаның күтілетін нәтижесі – дара кәсіпкерлердің есепке алу құжаттамасын (бастапқы есепке алу құжаттары, салықтық тіркелімдері, салықтық нысандары, салықтық есепке алу саясатының нысаны) жасау, сақтау, түгендеуді жүргізу бөлігінде салықтық есепке алуды ұйымдастыруды және жүргізуді оңайлату.

**6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Жоба жеке кәсіпкерлік субъектілері шығынының азаюын және (немесе) ұлғаюын әкеп соқпайды.

**Қазақстан Республикасының**

**Қаржы министрі М. Такиев**