**«Салықтық есепті ұйымдастыру және жүргізу қағидаларын бекіту туралы» Қазақстан Республикасының Қаржы министрі бұйрығының жобасын** (бұдан әрі – Жоба) **қабылдаудың ықтимал қоғамдық-саяси, құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба Қазақстан Республикасы Салық кодексінің 202-бабы 4 және 7- тармағына сәйкес әзірленді.

Саяси тұрақсыздық немесе жаппай қоғамдық наразылық қаупі қарастырылмайды.

Жоба азаматтардың конституциялық құқықтары мен бостандықтарын бұзбайды. Жоба «Бухгалтерлiк есеп пен қаржылық есептiлiк туралы» Қазақстан Республикасының Заңына сәйкес бухгалтерлік есеп жүргізуді және қаржылық есептілік жасауды жүзеге асырмайтын дара кәсіпкерлерге ғана қатысты.

**2. Құқықтық салдарды бағалау:**

Жоба Қазақстан Республикасының Конституциясына және Қазақстан Республикасының өзге де қолданыстағы нормативтік құқықтық актілеріне қайшы келмейді.

Жоба дара кәсіпкерлердің есепке алу құжаттамасын (бастапқы есепке алу құжаттары, салықтық тіркелімдері, салықтық нысандары, салықтық есепке алу саясатының нысаны) жасау, сақтау, түгендеу жүргізу бөлігінде салықтық есепке алуды ұйымдастыру мен жүргізудің оңайлатылған тәртібі көзделеді.

**3. Ақпараттық салдарды бағалау:**

Жоба бойынша ақпараттық салдар туындамайды, өйткені Жоба дара кәсіпкерлердің есепке алу құжаттамасын (бастапқы есепке алу құжаттары, салықтық тіркелімдері, салықтық нысандары, салықтық есепке алу саясатының нысаны) жасау, сақтау, түгендеу жүргізу бөлігінде салықтық есепке алуды ұйымдастыру және жүргізу тәртібін регламенттейді, бұл «Бухгалтерлiк есеп пен қаржылық есептiлiк туралы» Қазақстан Республикасының Заңына сәйкес бухгалтерлік есеп жүргізуді және қаржылық есептілік жасауды жүзеге асырмайтын дара кәсіпкерлердің салықтық есепке алуды ұйымдастыруы мен жүргізуін оңайлатуға әкеледі.

**4. Басқа салдарларды бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**Қазақстан Республикасының**

**Қаржы министрі М. Такиев**